Verkeersbeampte in spitsverkeer omgeryArgieffoto ŉ 43-jarige metropolisiebeampte van Johannesburg is in ŉ kritieke toestand nadat ŉ motor hom tydens spitsverkeer getref het. Hoofsupt. Wayne Minnaar, woordvoerder van die metropolisie, het Donderdag gesê Azwindini Mavunga was besig om verkeer by ŉ “baie besige” kruising te reguleer toe hy getref is. Die voorval het op die hoek van Main Reef- en Elias Motsoalediweg in Roodepoort plaasgevind. “Mvunga het ernstige kopbeserings opgedoen en is na die Flora-kliniek geneem vir verdere behandeling,” het Minnaar gesê. Die bestuurder gaan van roekelose en nalatige bestuur aangekla word, maar is nie op die toneel in hegtenis geneem nie.